CELEX: 32016R1768
Language: lt
Date: 2016-10-04 00:00:00
Title: 2016 m. spalio 4 d. Komisijos įgyvendinimo reglamentas (ES) 2016/1768 dėl leidimo naudoti guanidino acto rūgštį kaip mėsinių viščiukų, nujunkytų paršelių ir penimų kiaulių pašaro priedą, kuriuo panaikinamas Reglamentas (EB) Nr. 904/2009 (Tekstas svarbus EEE)

5.10.2016   
            
            
               LT
            
            
               Europos Sąjungos oficialusis leidinys
            
            
               L 270/4
            
         KOMISIJOS ĮGYVENDINIMO REGLAMENTAS (ES) 2016/1768
   2016 m. spalio 4 d.
   dėl leidimo naudoti guanidino acto rūgštį kaip mėsinių viščiukų, nujunkytų paršelių ir penimų kiaulių pašaro priedą, kuriuo panaikinamas Reglamentas (EB) Nr. 904/2009
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               Komisijos reglamentu (EB) Nr. 904/2009 leista dešimt metų naudoti guanidino acto rūgštį mėsiniams viščiukams (2);
            
         
               (3)
            
            
               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti guanidino acto rūgštį kaip pašaro priedą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (4)
            
            
               prašymas pateiktas dėl leidimo naudoti guanidino acto rūgštį kaip mėsinių viščiukų, veislei auginamų viščiukų ir kiaulių pašaro priedą, skirtiną prie priedų kategorijos „maistiniai priedai“;
            
         
               (5)
            
            
               Europos maisto saugos tarnyba (toliau – Tarnyba) 2016 m. sausio 27 d. priimtoje nuomonėje (3) padarė išvadą, kad siūlomomis naudojimo sąlygomis guanidino acto rūgštis nedaro nepageidaujamo poveikio gyvūnų sveikatai, vartotojų sveikatai arba aplinkai ir kad laikoma, kad priedas yra kreatino šaltinis, todėl gali pakeisti maistinį kreatiną. Tarnyba rekomendavo imtis naudotojų apsaugos nuo įkvėpimo priemonių. Tarnyba pareiškė, kad didžiausios saugios vertės gautos remiantis prielaida, kad pašaro sudėtyje yra pakankamai metilo donorų. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (6)
            
            
               susijusios medžiagos vertinimas rodo, kad Reglamento (EB) Nr. 1831/2003 5 straipsnyje numatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą medžiagą;
            
         
               (7)
            
            
               kadangi naujas leidimas suteikiamas pagal Reglamentą (EB) Nr. 1831/2003, Reglamentas (EB) Nr. 904/2009 turėtų būti panaikintas;
            
         
               (8)
            
            
               kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga numatyti pereinamąjį laikotarpį turimoms priedų, premiksų ir kombinuotųjų pašarų, kuriuose yra šio preparato, atsargoms sunaudoti, kaip nustatyta Reglamentu (EB) Nr. 904/2009;
            
         
               (9)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą medžiagą, priskiriamą prie priedų kategorijos „maistiniai priedai“ ir funkcinės grupės „aminorūgštys, jų druskos ir analogai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Reglamentas (EB) Nr. 904/2009 panaikinamas.
   3 straipsnis
   1.   Priede nurodytą medžiagą ir premiksus, kurių sudėtyje yra tos medžiagos ir kurie buvo pagaminti bei paženklinti iki 2017 m. balandžio 25 d. laikantis taisyklių, taikytų iki 2016 m. spalio 25 d., galima toliau teikti rinkai ir naudoti, kol pasibaigs turimos atsargos.
   2.   Pašarines žaliavas ir kombinuotąjį pašarą, kurių sudėtyje yra 1 dalyje nurodytos medžiagos ir kurie buvo pagaminti ir paženklinti iki 2017 m. spalio 25 d. laikantis taisyklių, taikytų iki 2016 m. spalio 25 d., galima teikti rinkai ir naudoti, kol pasibaigs turimos atsargos.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 4 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 268, 2003 10 18, p. 29.
   
      (2)  2009 m. rugsėjo 28 d. Komisijos reglamentas (EB) Nr. 904/2009 dėl leidimo guanidino acto rūgštį naudoti kaip mėsinių viščiukų pašarų priedą (OL L 256, 2009 9 29, p. 28).
   
      (3)  EFSA Journal 2016;14(2):4394.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  mg guanidino acto rūgšties/kg visaverčio pašaro, kurio drėgnis yra 12 %
               
            
                  
                     Maistinių priedų kategorija. Funkcinė grupė: aminorūgštys, jų druskos ir analogai
                  
               
            
                  3c372
               
               
                  —
               
               
                  Guanidino acto rūgštis
               
               
                  
                     Priedo sudėtis
                  
                  Milteliai, kuriuose yra ne mažiau kaip 98 % guanidino acto rūgšties (sausos medžiagos)
                  
                     Veikliosios medžiagos apibūdinimas
                  
                  Guanidino acto rūgštis, pagaminta cheminės sintezės būdu
                  Cheminė formulė: C3H7N3O2
                  
                  CAS numeris: 352-97-6
                  Priemaišos:
                  
                              —
                           
                           
                              cianamido kiekis – ne daugiau kaip 0,03 %,
                           
                        
                              —
                           
                           
                              dicianamido kiekis – ne daugiau kaip 0,5 %.
                           
                        
                     Analizės metodas
                      (1)
                  
                  Guanidino acto rūgšties nustatymas pašare:
                  
                              —
                           
                           
                              jonų chromatografija su ultravioletinių spindulių detektoriumi (IC-UV).
                           
                        
               
                  Mėsiniai viščiukai, nujunkyti paršeliai ir penimosios kiaulės
               
               
                   
               
               
                  600
               
               
                  1 200 
               
               
                  
                              1.
                           
                           
                              Drėgnis nurodomas priedo etiketėje.
                           
                        
                              2.
                           
                           
                              Guanidino acto rūgštį galima teikti rinkai ir naudoti kaip priedą, kurį sudaro preparatas.
                           
                        
                              3.
                           
                           
                              Naudojant priedą reikia atkreipti dėmesį į metilo donorų, išskyrus metioniną, šaltinį gyvūnų mityboje.
                           
                        
                              4.
                           
                           
                              Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su įkvėpimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.
                           
                        
               
                  2026 m. spalio 25 d.
               
            
         (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.